Tõehetk - hetk endasse vaadata, tegijad?  Mis saaks olla veel lahedam! Naelutage ennast telerite ette, sensatsioonihimulised! Pesu hakatakse pesema just teie silmade all! Halleluuja! Jah, uus telesaade on kahtlusteta vastik, nõme, mõttetu, isegi jäle. Juba selle idee on tülgastav, inimestele esitatakse valedetektori all kõige isiklikumaid, ei, mis asja, rohkem veel, ka nende lähedaste elusid ja kuvandit puudutavaid küsimusi. Siis tehakse sealt võimalikult intrigeeriv valik ja tuuakse see vaataja ette. Stuudiosse tuuakse seesama  detektori all vastanu ja tema lähedased, keda need küsimused puudutavad, ja sõu algabki!